MAJOR วิ่งแรง 5% ลุ้นผลงาน Q3 พลิกกำไร รับหนังฟอร์มยักษ์ “Fast & Furious 9”
MAJOR กระฉูด 5% จับตาผลงานไตรมาส 3/64 พลิกกำไร รับหนังฟอร์มยักษ์ "Fast & Furious 9" เข้าฉายสิ้นเดือนนี้ ฟากโบรกมองเป้าเชิงกลยุทธ์ 25 บาท
16 มิ.ย. 2564

ผู้สื่อข่าวรายงานว่า ราคาหุ้น บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ณ เวลา 10.14 น. อยู่ที่ระดับ 25 บาท บวก 1.10 บาท หรือ 4.60% สูงสุดที่ระดับ 26.25 บาท ต่ำสุดที่ระดับ 24.80 บาท ด้วยมูลค่าการซื้อขาย 117.68 ล้านบาท

ด้าน บล.เมย์แบงก์ กิมเอ็ม ระบุในบทวิเคราะห์ คาดผลประกอบการจะค่อยๆ ฟื้นตัวขึ้นตามการฉีดวัคซีน และโอกาสในการเปิดเมืองในช่วงถัดไป โดยประเมินว่าหนังฮอลลีวูดจะเข้าฉายมากยิ่งขึ้น จากสหรัฐฯที่เปิดประเทศมากขึ้น
โดย Fast &amp; Furious 9 จะเข้าฉายสิ้นเดือนนี้หนุนโอกาสที่ผลประกอบการ จะพลิกกลับมากำไรได้ในช่วงไตรมาส 3/64 พร้อมมองเป้าหมายเชิงกลยุทธ์ 25 บาท